<classify> WAZIRI wa Nishati Dk Medard Kalemani amesema hadi sasa zaidi ya wananchi 500 jijini Dar es Salaam wameunganishiwa gesi asilia kwenye makazi yao.Dk Kalemani amesema jijini Dodoma kuwa, mabomba manne yamejengwa kwenye pande zote za Dar es Salaam ili kuisambaza gesi hiyo.Amesema hayo ni mafanikio ya uziduaji wa gesi asilia iliyogunduliwa nchini mwaka 1972 na mwaka 1982 Songosongo na Mnazi Bay.Na tuligundua tukianza na futi za ujazo mbili tu, leo tunapoongea hapa tunazo futi za ujazo za gesi asilia trilioni 57.54, hayo ni mafanikio ya kwanza amesema Waziri Kalemani wakati anafungua Jukwaa la Tisa la Uziduaji.Amesema kuna mpango wa matumizi sahihi ya gesi na mafuta wa miaka 30 ijayo unaoainisha mgawanyo wa matumizi.La kwanza lazima zitumike katika kujenga uchumi wa viwanda, kwa hiyo tumetenga trilioni 5.64 kwa ajili ya kuwekeza katika ujenzi wa viwanda vya mbolea na petrol chemicals kemikali za petroli ili ziweze kuwasaidia Watanzaniaamesema.Amesema wananchi wana matarajio makubwa kutokana na uwepo wa gesi asilia na kwamba, rasilimali hiyo ni mali ya Watanzania wote na kila mmoja anastahili kunufaika.Utaratibu wa kwanza katika kunufaika ni utaratibu wa kisera, kisheria na kikanuni amesema na kuwapongeza wadau wa asasi za kiraia kwa ushirikiano wao kwenya matayarisho ya sera, sheria na kanuni zinazohusu usimamizi na uratibu wa gesi na mafuta nchini.  <topic>: KITAIFA 